ВЪПРОСИ И ОТГОВОРИ ПО ПРОЦЕДУРА
BG161PO003-2.4.02 „ПОДКРЕПА ЗА РАЗВИТИЕТО НА КЛЪСТЕРИТЕ В БЪЛГАРИЯ” 
ВЪПРОС № 30)
Здравейте,
Имам въпрос във връзка с изискуемите документи по процедура 2.4-02 "Подкрепа за развитието на клъстерите в България", в частта: Удостоверение от НСИ относно кода на икономическа дейност от организациите, съставляващи клъстера (в случая на дружество по смисъла на чл.357-364 от ЗЗД).
При подаване на заявлението за издаване на Удостоверението, отговорът  от страна на НСИ е, че поради подадена декларация за икономическа неактивност и респективно неотчитане на приходи и разходи за отчетната 2011 г. на конкретното предприятие, Код за основна икономическа дейност не е посочен.
В такъв случай, официалният отговор от страна на НСИ по този въпрос за съответното предприятие, може ли да се приложи като документ в пакета на проектното предложение с равностойна сила на  горепосоченото удостоверение?

Предварително благодаря за оказаното съдействие!

Поздрави!
Десислава Георгиева

dbconsulting@abv.bg
14.03.2013 г.

ОТГОВОР № 30)

Обстоятелството, че кандидатите не осъществяват основната си икономическа дейност в недопустимите сектори/кодове/категории по процедурата, ще бъде проверявано чрез извършване на служебна проверка в Търговския регистър. В случай че кодът не е вписан в Търговския регистър, кандидатът следва да представи към проектното предложение Удостоверение за код на основната икономическа дейност, издадено от Националния статистически институт или съответно Удостоверение за вписан код на основната икономическа дейност в Регистър БУЛСТАТ. 
В случай че кандидатът е дружество по смисъла на чл. 357-364 от ЗЗД, служебната проверка в Търговския регистър се извършва или съответно Удостоверение за  код на основната икономическа дейност, издадено от Националния статистически институт/ Удостоверение за вписан код на основната икономическа дейност в Регистър БУЛСТАТ следва да бъде представено от всички организации, участващи в дружеството (в случай че за тях е приложим код на основна икономическа дейност). 

ВЪПРОС № 31)

Здравейте,

Във връзка с новата процедура за клъстерите, бих искала да попитам възможно ли е в състава на клъстера да се включат организации/членове, които попадат в недопустимите кодове/сектори/категории съгласно Насоките? Има ли значение формата на сдружаване или ограничението е принципно?
Благодаря Ви.
Христина Тонева

hristina_toneva@abv.bg

14.03.2013 г.
ОТГОВОР № 31)

Потенциалните кандидати не могат да участват в процедурата и да получат безвъзмездна финансова помощ, в случай че попадат в обхвата на т. 2.1.4. „Специфични критерии за недопустимост“ от Насоките за кандидатстване, независимо от правната форма на сдружаване.

В случай че кандидатът е дружество по смисъла на чл.357-364 от ЗЗД, проверката че не осъществяват дейност в секторите/кодовете по т. 2.1.4., т. 1) и т. 2) от Насоките за кандидатстване ще се осъществява по отношение на всички организации, участващи в дружеството по ЗЗД.

